Author: Janosik
Last saved by: IVAN
Company: SPP
Document comments: Filtr T602 id:

FYZIKA I Rámcove otázky 1998 

1.	Definovať skalárny násobok vektora, súčet dvoch vektorov, skalárny  a vektorový súčin dvoch vektorov.
2.	Napísať vzťah na úpravu dvojnásobného vektorového súčinu troch vektorov, zdôvodniť ako sa tento vzťah zmení, ak sa posunú zátvorky.
3.	Zaviesť zmiešaný súčin troch vektorov, vysvetliť jeho geometrický význam a uviesť pravidlá pre zámenu poradia vektorov v zmiešanom súčine.
4.	Odvodiť vzťahy pre dráhu, rýchlosť a zrýchlenie pohybu hmotného bodu po priamke,(rovnomerný a rovnomerne zrýchlený pohyb).
5.	Vymedziť základné pojmy charakterizujúce pohyb hmotného bodu po kružnici, odvodiť vzťahy medzi uhlom, uhlovou rýchlosťou a uhlovým zrýchlením, vzťahy konkretizovať pre prípad rovnomerného a rovnomerne zrýchleného (spomaleného) pohybu po kružnici.
6.	Odvodiť vzťahy pre tangenciálnu a dostredivú zložku vektora zrýchlenia hmotného bodu pri jeho pohybe po kružnici.
7.	Odvodiť vzťahy pre rýchlosť (príp. zrýchlenie) hmotného bodu pri zloženom pohybe.
8.	Uviesť Newtonove princípy (zákony), zaviesť pojem sily a hmotnosti ako fyzikálnych veličín.
9.	Vysvetliť pojem zotrvačných síl, zdôvodniť, prečo pri pohybe v neinerciálnej sústave viazanej na Zem vzniká odstredivá a Coriolisova sila, odvodiť vzťahy pre tieto druhy zotrvačných síl.
10.	Odvodiť vzťahy pre kinetickú a potenciálnu energiu hmotného bodu v poli vonkajších síl, uviesť vzájomnú súvislosť práce týchto síl a zmien celkovej mechanickej energie hmotného bodu. Vysloviť zákon zachovania energie v mechanike a zdôvodniť podmienky jeho platnosti.
11.	Vymedziť pojem ťažiska dvoch hmotných bodov a ukázať, ako možno tento vzťah zovšeobecniť pre sústavu hmotných bodov a pre telesá.
12.	Odvodiť prvú pohybovú rovnicu (prvú impulzovú vetu) pre sústavu hmotných bodov. Uviesť vetu o ťažisku.
13.	Odvodiť druhú pohybovú rovnicu (druhú impulzovú vetu) pre sústavu hmotných bodov.
14.	Vysloviť a zdôvodniť dve podmienky rovnováhy tuhého telesa. Ukázať, za akých predpokladov platia zákony zachovania hybnosti a momentu hybnosti.
15.	Zaviesť pojem momentu zotrvačnosti, dokázať Steinerovu vetu.
16.	Odvodiť vzťah pre zložku momentu hybnosti tuhého telesa rotujúceho okolo pevnej osi, rovnobežnú s touto osou.
17.	Odvodiť pohybovú rovnicu tuhého telesa pre špeciálny prípad jeho rotácie okolo pevnej osi.
18.	Odvodiť vzťah pre kinetickú energiu voľne sa pohybujúceho telesa.
19.	Vymedziť pojem harmonického oscilátora, odvodiť jeho pohybovú rovnicu a napísať jej najjednoduchšie riešenie. Odvodiť vzťah pre kinetickú, potenciálnu a celkovú energiu harmonického oscilátora.
20.	Odvodiť pohybovú rovnicu tlmeného harmonického oscilátora a uviesť jej možné riešenia. Definovať logaritmický dekrement.
21.	Napísať rovnicu opisujúcu prípad vynútených kmitov tlmeného harmonického oscilátora, uviesť ako závisí amplitúda (príp. i fáza) vynútených kmitov od (uhlovej) frekvencie vonkajšej harmonicky sa meniacej sily. Vysvetliť pojem rezonancie.
22.	Zdôvodniť aký bude výsledný kmitový stav pri skladaní kmitov rovnobežných i na seba kolmých, a to pre prípad rovnakých i rozdielnych frekvencií, uviesť fyzikálne dôležité prípady (priamka, kružnica, Lissajoussove obrazce)
23.	Odvodiť pohybovú rovnicu fyzikálneho kyvadla, napísať jej riešenie pre prípad malých výchyliek a z neho odvodiť vzťah pre dobu kmitu fyzikálneho kyvadla.
24.	Ukázať, ako možno nájsť diferenciálnu rovnicu vlnenia pre prípad (rovinného) harmonického vlnenia postupujúceho pozdĺž osi x, vymedziť základné pojmy charakterizujúce vlnenie (frekvencia, fáza, vlnová dĺžka, vlnové číslo, vlnoplocha, priečne a pozdĺžne vlnenie, fázová rýchlosť).
25.	Vysvetliť, ako sa rieši problém skladania dvoch vlnení s tou istou frekvenciou postupujúcich proti sebe alebo v jednom smere pozdĺž x-ovej osi. Zdôvodniť, kedy vzniká stojaté vlnenie a kedy vzniká interferenčné maximum a minimum.
26.	Vysvetliť, ako vzniká amplitúdovo modulované vlnenie a zaviesť pojem grupovej rýchlosti; vysvetliť fyzikálny význam tejto rýchlosti.
27.	Vysvetliť ako vzniká Dopplerov jav a odvodiť vzťah medzi vysielanou frekvenciou a frekvenciou vnímanou pozorovateľom.
28.	Odvodiť základnú rovnicu hydrostatiky, ukázať, ako z nej vyplýva Pascalo zákonv a Archimedov zákon.
29.	Odvodiť Bernoulliho rovnicu a ukázať, že v prúdiacej kvapaline v miestach s vyššou rýchlosťou je tlak nižší ako v miestach s nižšou rýchlosťou.
30.	Na základe elementárnych predstáv kinetickej teórie ideálneho plynu odvodiť vzťah pre tlak plynu na stenu nádoby, vysvetliť pojem strednej kvadratickej rýchlosti častíc plynu a vnútornej energie ideálneho plynu.
31.	Vysvetliť, aký je vzťah medzi vnútornou energiou (ideálneho) plynu, objemovou prácou plynu a teplom; vymedziť tieto pojmy. Vysvetliť obsah prvého zákona termodynamiky.
32.	Zaviesť tepelnú kapacitu termodynamického systému, uviesť stavovú rovnicu ideálneho plynu a odvodiť Mayerov vzťah.
33.	Vysvetliť, aký dej sa považuje za adiabatický, aký za izotermický a v p-V diagrame nakresliť závislosť tlaku od objemu plynu pri týchto dejoch (adiabatu a izotermu). Dokázať vzťah medzi tlakom a objemom pri adiabatickom deji.
34.	Odvodiť vzťah pre prácu plynu pri izotermickom a pri adiabatickom deji. Vysvetliť pojem vratného deja.
35.	Vysvetliť pojem vratného deja. Analyzovať Carnotov kruhový dej a odvodiť vzťah pre účinnosť vratne a cyklicky pracujúceho tepelného stroja (priamy a obrátený Carnotov cyklus).
36.	Ukázať, ako možno zaviesť rôzne teplotné stupnice, vrátane termodynamickej teplotnej stupnice.
37.	Vysloviť druhý zákon termodynamiky, zaviesť pojem entropie a pomocou analýzy účinnosti reálne pracujúceho tepelného stroja ukázať, ako možno matematicky formulovať druhý zákon termodynamiky (2. vetu termodynamickú).

Poznámka: Prednášatelia v jednotlivých paralelkách otázky na skúšku sformulujú v tvare, ktorý zodpovedá forme a postupu výkladu v prednáškach.